CELEX: 62014CN0402
Language: da
Date: 2014-08-22 00:00:00
Title: Sag C-402/14: Anmodning om præjudiciel afgørelse indgivet af Dioikitiko Efeteio Athinon (Grækenland) den 22. august 2014 — Viamar — Elliniki Aftokiniton kai Genikon Epicheiriseon Anonymi Etaireia mod Elliniko Dimosio

27.10.2014   
            
            
               DA
            
            
               Den Europæiske Unions Tidende
            
            
               C 380/4
            
         Anmodning om præjudiciel afgørelse indgivet af Dioikitiko Efeteio Athinon (Grækenland) den 22. august 2014 — Viamar — Elliniki Aftokiniton kai Genikon Epicheiriseon Anonymi Etaireia mod Elliniko Dimosio
   (Sag C-402/14)
   2014/C 380/04
   Processprog: græsk
   
      Den forelæggende ret
   
   Dioikitiko Efeteio Athinon
   
      Parter i hovedsagen
   
   
      Sagsøger: Viamar — Elliniki Aftokiniton kai Genikon Epicheiriseon Anonymi Etaireia
   
      Sagsøgt: Elliniko Dimosio (den græske stat)
   
      Præjudicielle spørgsmål
   
   
               1)
            
            
               Er bestemmelsen i artikel 1, stk. 3, i direktiv 2008/118/EF (1) af 16. december 2008 retligt set tilstrækkeligt præcis, fuldstændig/ubetinget og tilstrækkeligt klar således, at den — på trods af den manglende gennemførelse af denne specifikke direktivbestemmelse i medlemsstatens nationale retsorden, i det foreliggende tilfælde den græske stat — har direkte virkning og kan påberåbes af en privatperson, som kan støtte ret herpå ved de nationale retter, som skal tage højde herfor?
            
         
               2)
            
            
               Er bestemmelserne i artikel 130, stk. 5, i den nationale toldkodeks sammenholdt med bestemmelserne i kodeksens artikel 128, stk. 1, hvorefter fortoldningsattesten vedrørende fællesskabskøretøjer, som indføres til det nationale område, udstedes efter opkrævningen af registreringsafgiften, der forfalder til betaling, når disse køretøjer indføres til det nationale område, under alle omstændigheder forenelige med bestemmelserne i EF-traktatens artikel 3, litra c), som foreskriver fjernelse af hindringerne for den frie bevægelighed for varer mellem medlemsstaterne?
            
         
      (1)  Rådets direktiv 2008/118/EF af 16.12. 2008 om den generelle ordning for punktafgifter og om ophævelse af direktiv 92/12/EØF (EUT L 9 af 14.1.2009, s. 12).